Slobodna Dalmacija u nedjeljnom izdanju donosi razgovor s ministrom unutrašnjih poslova Vlahom Orepićem.



U njemu govori o stanju hrvatskog represivnoga aparata, odnosima unutar vladajuće koalicije, a jedno od pitanja bilo je kako tumači da su akcije Mosta od dolaska na vlast značajno pale.



– Isto kao što tumačim posljedice objave da sam ja čuvao "topničke dnevnike" u ormaru. Dio ljudi će povjerovati u tu neistinu.



Kad govorimo o padu popularnosti Mosta, volio bih da vi i vaši čitatelji zamislite trenutnu situaciju bez Mosta – da je u ovim okolnostima potpuna vlast u rukama gospodina Karamarka kao prvog čovjeka HDZ-a i njegovih suradnika. Ne spominjem SDP jer je u oporbi.



No, isto bih pitanje postavio. Kad ja to zamislim, ne samo da vjerujem, nego sam siguran da Most u ovom trenutku i u ovim okolnostima u kojima se RH nalazi ima nemjerljiv doprinos u očuvanju i razvoju demokratskih procesa - kazao je Orepić.



CIJELI RAZGOVOR PROČITAJTE U IZDANJU SLOBODNE DALMACIJE OD NEDJELJE ...